5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลักที่ใช้ในการประกอบธุรกิจ

ณ วันที่ 31 ธันวาคม 2547 บริษัทฯมีทรัพย์สินถาวรหลักที่ใช้ในการประกอบธุรกิจดังนี้

+------------------------------------+-------------+-------------------+
| รายการทรัพย์สิน                       | เจ          | มูลค่าคงเหลือสุทธิ     |
|                                    | ้าของกรรมสิทธิ |                   |
|                                    |             | หล                |
|                                    |             | ังหักค่าเสื่อมราคาสะสม |
+------------------------------------+-------------+-------------------+
| ทรัพย์สินที่มีกรรมสิทธิ                    |             |                   |
+------------------------------------+-------------+-------------------+
| 1.  ที่ดิน และส่วนปรับปรุง               | บริษัทฯ       | 382,188,462.72    |
+------------------------------------+-------------+-------------------+
| 2.  อาคาร และส่วนปรับปรุง             | บริษัทฯ       | 1,750,872,311.63  |
+------------------------------------+-------------+-------------------+
| 3.  เครื่องจักร และอุปกรณ์ (รวมอะไหล่)   | บริษัทฯ       | 7,810,087,176.40  |
+------------------------------------+-------------+-------------------+
| 4.  เครื่องตกแต่ง ติดตั้งและอุปกรณ์สำนักงาน | บริษัทฯ       | 46,713,501.32     |
+------------------------------------+-------------+-------------------+
| 5.  ยานพาหนะ                       | บริษัทฯ       | 24,019,076.59     |
+------------------------------------+-------------+-------------------+
| 6.  งานระหว่างก่อสร้าง                | บริษัทฯ       | 1,455,653.35      |
|     และเครื่องจักรระหว่างติดตั้ง          |             |                   |
+------------------------------------+-------------+-------------------+
| รวม                                |             | 10,015,336,182.01 |
+------------------------------------+-------------+-------------------+

ทรัพย์สินถาวรหลักของบริษัทฯบางรายการเป็นการบันทึกโดยราคาประเมิน
โดยบริษัทฯได้ว่าจ้างบริษัทฯที่ปรึกษาอิสระแห่งหนึ่งคือ บริษัท เชสเตอตัลไทยพร๊อพเพอร์ตี้
คอนซัลแตนท์ จำกัด เพื่อทำการประเมินราคาอาคารและส่วนปรับปรุง
รวมทั้งเครื่องจักรและอุปกรณ์ที่ใช้ในการดำเนินงานของบริษัทฯ ณ วันที่ 31 ธันวาคม 2540
ซึ่งมีราคาตามบัญชีรวมประมาณ 3,800.6 ล้านบาท
ราคาประเมินตามรายงานการประเมินราคาลงวันที่ 26 มกราคม 2541 มีจำนวนเงินประมาณ
6,836.8 ล้านบาท (ส่วนเกินทุนจากการตีราคาทรัพย์สินสุทธิมีจำนวนเงิน 3,036.2 ล้านบาท)

ในเดือนกรกฎาคม 2547 บริษัทฯได้ว่าจ้างผู้ประเมินราคาอิสระ (บริษัท เดอะแวลูเอชั่น แอนด์
คอนซัลแทนส์ท จำกัด) ประเมินราคาอาคารและส่วนปรับปรุงรวมทั้งเครื่องจักรและอุปกรณ์ที่มีอยู่ ณ
วันที่ 30 มิถุนายน 2547 ใหม่ ตามรายงานการประเมินราคาลงวันที่ 1 กรกฎาคม 2547
สินทรัพย์ดังกล่าวซึ่งมีมูลค่าตามบัญชี ณ วันที่ 30 มิถุนายน 2547 จำนวน 7,802.8 ล้านบาท
มีราคาประเมินตามวิธีต้นทุนทดแทนสุทธิจากค่าเสื่อมราคาสะสมจำนวน 9,397.8 ล้านบาท
บริษัทฯบันทึกส่วนเกินทุนจากการตีราคาทรัพย์สินจำนวน 1,595 ล้านบาท
ไว้ในบัญชีส่วนเกินทุนจากการตีราคาทรัพย์สิน ซึ่งแสดงไว้ภายใต้หมวด “ส่วนของผู้ถือหุ้น” ในงบดุล

ณ วันที่ 31 ธันวาคม 2547 บริษัทฯบันทึกส่วนเกินทุนจากการตีราคาทรัพย์สินของบริษัทฯ
(สุทธิจากค่าเสื่อมราคาสะสมและส่วนของทรัพย์สินที่จำหน่าย) จำนวนเงินประมาณ 3,280.8
ล้านบาท ไว้ในบัญชีส่วนเกินทุนจากการตีราคาทรัพย์สินซึ่งแสดงไว้ภายใต้หมวด “ส่วนของผู้ถือหุ้น”
ในงบดุล ส่วนเกินทุนจากการตีราคาทรัพย์สินนี้จะนำไปจ่ายเงินปันผลไม่ได้

ที่ดินพร้อมสิ่งปลูกสร้างของบริษัทฯได้มีการจดทะเบียนจำนองให้กับธนาคารแห่งหนึ่ง
ตามหนังสือสัญญาจำนองที่ดินเป็นประกัน ฉบับวันที่ 19 มีนาคม 2547
เพื่อเป็นประกันหนี้ของบริษัทฯที่มีต่อธนาคารดังกล่าวในต้นเงินจำนอง จำนวน 6,613,000,000
บาท และหนี้ของบริษัท เลควูดคันทรี่คลับ จำกัด และบริษัท เลควูดแลนด์ จำกัด
ที่มีต่อธนาคารดังกล่าวในต้นเงินจำนองจำนวน 3,136,438,250 บาท
รวมเป็นต้นเงินรวมเป็นต้นเงินจำนองภายใต้สัญญาจำนองที่ดินพร้อมสิ่งปลูกสร้างดังกล่าวทั้งสิ้น
9,749,438,250 บาท

เครื่องจักรของบริษัทฯได้มีการจำนำให้กับธนาคารดังกล่าว ตามสัญญาจำนำเครื่องจักร ฉบับลงวันที่
19 มีนาคม 2547 เพื่อเป็นประกันหนี้ของบริษัทฯ รวมถึงบริษัท เลควูดคันทรี่คลับ จำกัด
และบริษัทเลควูดแลนด์ จำกัด ที่มีต่อธนาคารดังกล่าว
ทั้งนี้บริษัทฯมีข้อสัญญากับธนาคารดังกล่าวว่าบริษัทฯจะดำเนินการจดทะเบียนจำนองเครื่องจักรให้แก่ธนาคารดังกล่าว
ในต้นเงินจำนองรวม 9,749,438,250 บาท ภายใน 6 เดือนนับจากวันที่ 19 มีนาคม 2547
ซึ่งต้นเงินจำนองดังกล่าวจะเป็นประกันหนี้ที่บริษัทฯ รวมถึงบริษัท เลควูดคันทรี่คลับ จำกัด และบริษัท
เลควูดแลนด์ จำกัด มีต่อธนาคารดังกล่าว อนึ่ง
บริษัทฯจะต้องทำการโอนสิทธิในการประกันภัยให้แก่ธนาคารดังกล่าว ภายใน 60 วันนับจากวันที่ 19
มีนาคม 2547

ทั้งนี้ ระยะเวลาดังกล่าวได้สิ้นสุดลงแล้ว
และการที่บริษัทฯไม่สามารถจดทะเบียนจำนองเครื่องจักรภายในระยะเวลา 6 เดือนนั้น
ถือเป็นเหตุผิดนัดตามสัญญากู้ที่บริษัทฯทำไว้กับธนาคารดังกล่าว อย่างไรก็ดี
บริษัทฯได้มีหนังสือถึงธนาคารดังกล่าว เพื่อขอขยายระยะเวลาในการจดทะเบียนจำนองเครื่องจักร
ซึ่งบริษัทฯคาดว่าจะได้รับคำตอบจากธนาคารดังกล่าวให้ขยายระยะเวลาได้
ซึ่งจะทำให้ไม่ถือว่ามีเหตุผิดนัดเกิดขึ้น

ปัจจุบัน บริษัท เลควูดคันทรี่คลับ จำกัด และบริษัท เลควูดแลนด์ จำกัด
ได้ชำระหนี้ในส่วนของตนทั้งหมดให้กับธนาคารดังกล่าว ตั้งแต่วันที่ 8 ธันวาคม 2547
และธนาคารดังกล่าวได้ปลดภาระจำนองที่ดินพร้อมสิ่งปลูกสร้างและยกเลิกหนังสือสัญญาจำนองเครื่องจักรให้กับบริษัทฯเรียบร้อยแล้ว

เมื่อวันที่ 23 มิถุนายน 2547 บริษัทฯได้ชำระคืนเงินกู้ยืมนี้แล้วทั้งจำนวน ทั้งนี้
บริษัทฯไม่ต้องจ่ายค่าธรรมเนียมการชำระคืนเงินกู้ก่อนกำหนดตามที่ระบุไว้ในสัญญาเงินกู้เนื่องจากบริษัทฯได้รับการยกเว้นค่าธรรมเนียมการชำระคืนเงินกู้ก่อนกำหนดจากธนาคาร
นอกจากนี้การจำนองที่ดินพร้อมสิ่งปลูกสร้างที่มีและที่จะมีขึ้นในอนาคต การจำนำเครื่องจักร
และการค้ำประกันโดยผู้ถือหุ้นของบริษัทฯดังกล่าวข้างต้นได้รับการไถ่ถอนเมื่อวันที่ 8 ธันวาคม 2547

5.2 นโยบายการลงทุน

-ไม่มี-

5.3 สรุปสัญญาเช่าพื้นที่สำนักงาน

บริษัทฯเช่าพื้นที่ในอาคารซีอาร์ซีทาวเวอร์ พื้นที่ 725 ตารางเมตร เพื่อใช้เป็นสำนักงาน
โดยมีสรุปรายละเอียดของสัญญาเช่าดังนี้

ผู้ให้เช่า : บริษัทฯ ออลซีซั่นส์ พร็อพเพอร์ตี้ จำกัด

ผู้เช่า : บริษัทฯ ไทยน๊อคซ์ สเตนเลส จำกัด (มหาชน)

สถานที่ : ชั้น 31 ยูนิต 3010-3 อาคารซีอาร์ซี ทาวเวอร์ 87/2 ออลซีซั่นส์ เพลส ถนนวิทยุ
แขวงลุมพินี เขตปทุมวัน กรุงเทพฯ 10330

ระยะเวลา : 3 ปี (ตั้งแต่วันที่ 1 ตุลาคม 2547 – 30 กันยายน 2550)

อัตราค่าเช่า : ค่าเช่า 139,200.00 บาทต่อเดือน และค่าบริการ 208,800.00 บาทต่อเดือน
รวมเป็น 348,000.00 บาทต่อเดือน
โดยผู้เช่าจะเป็นผู้รับผิดชอบค่าใช้จ่ายที่เกี่ยวข้องกับการใช้พื้นที่ในอาคารดังกล่าว